b'\n_START_ARTICLE_\nJosef Allizar von R\xc3\xbcstenoff\n_START_SECTION_\n\xc5\xbdivljenjepis\n_START_PARAGRAPH_\n14. aprila 1859 je bil kot poro\xc4\x8dnik dodeljen v 7. poljskoartilerijski polk, s katerim se je udele\xc5\xbeil druge italijanske osamosvojitvene vojne. Leta 1862 je kon\xc4\x8dal \xc5\xa1e vi\xc5\xa1ji artilerijski te\xc4\x8daj, bil leta 1864 povi\xc5\xa1an v nadporo\xc4\x8danika in leta 1865 kon\xc4\x8dal enotno vodno prakso v artilerijskem arzenalu. Leta 1866 je bil preme\xc5\xa1\xc4\x8den v 9. poljskoartilerijski polkin naslednje leto k artilerijskem komiteju, kjer je ostal vse do leta 1870. Leta 1871 je bil preme\xc5\xa1\xc4\x8den k Artilerijski direkciji in bil leta 1872 povi\xc5\xa1an v stotnika; za zasluge je bil leta 1875 odlikovan z vite\xc5\xa1kim kri\xc5\xbecem reda Franca Jo\xc5\xbeefa. Leta 1879 je bil preme\xc5\xa1\xc4\x8den k Artilerijski tovarni, kjer je bil leta 1880 povi\xc5\xa1an v majorja in leta 1885 \xc5\xa1e v podpolkovnika. Naslednje leto (1886) je bil odlikovan \xc5\xa1e z redom \xc5\xbeelezne krone 3. razreda. Leta 1888 je bil povi\xc5\xa1an v polkovnika in naslednje leto je bil preme\xc5\xa1\xc4\x8den v Artilerijsko skladi\xc5\xa1\xc4\x8de na Dunaju, kjer je leta 1891 prevzel direktorski polo\xc5\xbeaj v Artilerijski tovarni in leta 1893 postal \xc5\xa1e direktor Artilerijskega arzenala. Na tem polo\xc5\xbeaju je bil leta 1894 povi\xc5\xa1an v generalmajorja in leta 1897 v podmar\xc5\xa1ala. Upokojil se je leta 1898, pri \xc4\x8demer so mu podelili \xc5\xa1e vite\xc5\xa1ki kri\xc5\xbeec reda Leopolda.'